**ԶԻՆԾԱՌԱՅՈՂՆԵՐԻ ԿՅԱՆՔԻՆ ԿԱՄ ԱՌՈՂՋՈՒԹՅԱՆԸ ՊԱՏՃԱՌՎԱԾ ՎՆԱՍՆԵՐԻ ՀԱՏՈՒՑՄԱՆ ՀԻՄՆԱԴՐԱՄԻ**

**ՀՈԳԱԲԱՐՁՈՒՆԵՐԻ ԽՈՐՀՈՒՐԴ**

**ՈՐՈՇՈՒՄ**

«03» հոկտեմբեր 2017թ. թիվ 16

**ՀԻՄՆԱԴՐԱՄԻ ԼՈԳՈՆ ԱՐՏԱՑՈԼՈՂ ՏԻՊԵՐՈՎ ԱՊՐԱՆՔՆԵՐ ՁԵՌՔ ԲԵՐԵԼՈՒ ԿԱՄ ԾԱՌԱՅՈՒԹՅՈՒՆՆԵՐԻՑ ՕԳՏՎԵԼՈՒ ՄԻՋՈՑՈՎ ՆՎԻՐԱԲԵՐՈՒԹՅՈՒՆՆԵՐԻ ՀԱՎԱՔԱԳՐՄԱՆ ԿԱՐԳԸ** **ՀԱՍՏԱՏԵԼՈՒ ՎԵՐԱԲԵՐՅԱԼ**

Հիմք ընդունելով «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» Հայաստանի Հանրապետության օրենքի 24-րդ հոդվածի 7-րդ մասի 6-րդ կետը, Զինծառայողների կյանքին կամ առողջությանը պատճառված վնասների հատուցման հիմնադրամի կանոնադրության 34-րդ կետի 10-րդ ենթակետը, հաշվի առնելով Զինծառայողների կյանքին կամ առողջությանը պատճառված վնասների հատուցման հիմնադրամի 03.07.2017թ. հոգաբարձուների խորհրդի նիստի թիվ 12 որոշմամբ հաստատված «Զինծառայողների կյանքին կամ առողջությանը պատճառված վնասների հատուցման հիմնադրամի նվիրաբերությունների հավաքագրման եղանակների» հայեցակարգը, ինչպես նաև Զինծառայողների կյանքին կամ առողջությանը պատճառված վնասների հատուցման հիմնադրամի 03.10.2017թ. հոգաբարձուների խորհրդի նիստի թիվ 3 արձանագրությունը՝ Զինծառայողների կյանքին կամ առողջությանը պատճառված վնասների հատուցման հիմնադրամի հոգաբարձուների խորհուրդը

***Ո Ր Ո Շ ՈՒ Մ Է.***

1. Հաստատել Հիմնադրամի լոգոն արտացոլող տիպերով ապրանքներ ձեռք բերելու կամ ծառայությունների օգտվելու միջոցով նվիրաբերությունների հավաքագրման կարգը՝ համաձայն սույն որոշման հավելվածի (կցվում է):
2. Սույն որոշումն ուժի մեջ է մտնում ընդունման օրվանից:

**Զինծառայողների կյանքին կամ առողջությանը**

**պատճառված վնասների հատուցման**

**հիմնադրամի հոգաբարձուների**

**խորհրդի նախագահ` Վիգեն Սարգսյան**

**Հավելված**

Հաստատված է

Զինծառայողների կյանքին կամ առողջությանը պատճառված

վնասների հատուցման հիմնադրամի հոգաբարձուների խորհրդի

2017 թվականի հոկտեմբերի 3-ի թիվ 16 որոշմամբ

**Հիմնադրամի լոգոն արտացոլող տիպերով ապրանքներ ձեռք բերելու կամ ծառայություններից օգտվելու միջոցով նվիրաբերությունների հավաքագրման կարգը**

1. Սույն կարգով սահմանվում է Հիմնադրամի լոգոն արտացոլող տիպերով ապրանքներ ձեռք բերելու կամ ծառայություններից օգտվելու միջոցով նվիրաբերությունների հավաքագրման կարգը և պայմանները:

2. Սույն կարգով սահմանված դեպքերում և կարգով Հիմնադրամը որոշում է կայացնում այն հայ արտադրողների/ծառայության մատուցման ոլորտում գործունեություն իրականացնող անձանց հետ համագործակցելու մասին¸ եթե վերջիններս հանդիսանում են հարկատու և չեն զբաղվում ծխախոտի արտադրությամբ:

1. Արտադրողների հետ համագործակցությունը իրականացվում է կա՛մ Հիմնադրամի սեփական, կա՛մ արտադրողի նախաձեռնությամբ:
2. Արտադրողը պետք է համապատասխանի սույն կարգի 2-րդ կետով սահմանված պահանջներին:
3. Համագործակցության մասին առաջարկ ստանալուց հետո Հիմնադրամը քննարկում և որոշում է կայացնում Հիմնադրամի լոգոն արտացոլող տիպերը տվյալ անձին տրամադրելու վերաբերյալ:
4. Հիմնադրամի կողմից համապատասխան արտադրողի կամ ծառայության մատուցման ոլորտում գործունեություն իրականացնող անձի հետ համագործակցելու որոշումը կայացնելուց հետո կնքվում է Հիմնադրամի լոգոն արտացոլող տիպերով ապրանքի կամ ծառայության շրջանառման վերաբերյալ համագործակցության հուշագիր Հիմնադրամի և տվյալ անձի միջև:
5. Հիմնադրամի լոգոն արտացոլող տիպի արժեքը որևէ արտադրանք արտադրող անձի հետ համագործակցելու դեպքում սահմանվում է ելնելով տվյալ արտադրանքի առանձնահատկություններից՝ հաշվի առնելով շրջանառվող արտադրանքի քանակը և այլ պայմաններ:
6. Հիմնադրամի լոգոն արտացոլող տիպի արժեքը որևէ ծառայության մատուցման ոլորտում գործունեություն իրականացնող անձի հետ համագործակցելու դեպքում սահմանվում է հետևյալ կերպ`

Ա) Հիմնադրամը տրամադրում է Հիմնադրամի լոգոն արտացոլող մեկ տիպ (տվյալ Ընկերության ցուցափեղկին ամրացնելու և Հիմնադրամի հետ համագործակցությունը հավաստելու նպատակով)` կողմերի միջև նախապես համաձայնեցված արժեքով¸ ինչպես նաև դրանից հետո, բանակցությունների արդյունքում որոշվելու դեպքում, տվյալ անձի և Հիմնադրամի միջև կնքված համագործակցության հուշագրի հիման վրա անձը նվիրաբերում է Հիմնադրամին պայմանագրով սահմանված տոկոսային հարաբերակցությամբ տվյալ ծառայությունից ստացված շահույթի որոշակի մասը կամ կողմերի միջև սահմանված ֆիքսված գումար:

1. Սույն կարգին համապատասխան ընկերությունները համագործակցում են Հիմնադրամի հետ բացառապես հասարակական հիմունքներով և ցանկացած գումար Հիմնադրամին փոխանցվում է որպես նվիրաբերություն: